钦定古今图书集成/方舆汇编/边裔典/第044卷 > 唐书 > 《西域传赞》
## 钦定古今图书集成/方舆汇编/边裔典/第044卷 > 唐书 > 《西域传赞》

赞曰：西方之戎，古未尝通中国，至汉始载乌孙诸国，
后以名字见者濅多。唐兴，以次修贡，盖百馀，皆冒万
里而至，亦已勤矣。然中国有报赠、册吊、程粮、传译之
费，东至高丽，南至真腊，西至波斯、吐蕃、坚昆，北至突
厥、契丹、靺鞨，谓之“八蕃”，其外谓之“绝域”，视地远近而
给费。开元盛时，税西域商胡以供四镇，出北道者纳
“赋轮台，地广则费倍。”此盛王之鉴也。